b'\n_START_ARTICLE_\nSelk Nor\n_START_PARAGRAPH_\nSelk Nor (dansk) eller Selker Noor (tysk) er en s\xc3\xb8 i det nordlige Tyskland, beliggende i Sydslesvig i n\xc3\xa6rheden af Slesvig by. S\xc3\xb8en er forbundet med Haddeby Nor og dermed med Slien. Den st\xc3\xb8rste del af s\xc3\xb8en h\xc3\xb8rer til Selk kommune, den sydligste del h\xc3\xb8rer til Fartorp kommune. I n\xc3\xa6rheden af Selk Nor befinder sig Hedeby og Dannevirkes Kovirke._NEWLINE_Ved vadestedet mellem Selk Nor og Haddeby Nor blev i 1797 fundet den store Sigtrygsten, som er en af runestenene fra Hedeby. Det cirka 10 meter brede vadested mellem de to nor kan passeres via en lille tr\xc3\xa6bro.'